2023 m. balandžio 26 d. Bendrojo Teismo sprendimas byloje Pinar Kuruyemiş Gida Ve Ihtiyaç Maddeleri Sanayi Ticaret / EUIPO – Yadex International GmbH (pinar KURUYEMIŞ)
(Byla T-148/22)1
(Europos Sąjungos prekių ženklas – Protesto procedūra – Vaizdinio Europos Sąjungos prekių ženklo „pinar KURUYEMIŞ“ paraiška – Ankstesnis žodinis Vokietijos prekių ženklas PINAR – Santykinis atsisakymo registruoti pagrindas – Galimybė supainioti – Reglamento (ES) 2017/1001 8 straipsnio 1 dalies b punktas – Teisė būti išklausytam – Reglamento 2017/1001 94 straipsnio 1 dalis – Procedūros sustabdymas – Deleguotojo reglamento (ES) 2018/625 71 straipsnio 1 dalis)
Proceso kalba: anglų
Šalys
Ieškovė: Pinar Kuruyemiş Gida Ve Ihtiyaç Maddeleri Sanayi Ticaret AŞ (Karatay, Konya, Turkija), atstovaujama advokatų M. E. López Camba ir A. M. Lyubomirova Geleva
Atsakovė: Europos Sąjungos intelektinės nuosavybės tarnyba (EUIPO), atstovaujama T. Klee, M. Eberl ir V. Ruzek
Kita procedūros EUIPO apeliacinėje taryboje šalis, įstojusi į bylą Bendrajame Teisme: Yadex International GmbH (Frankfurtas prie Maino, Vokietija), atstovaujama advokato P. Kohl
Dalykas
SESV 263 straipsniu grindžiamu ieškiniu ieškovė prašo panaikinti 2022 m. sausio 12 d. Europos Sąjungos intelektinės nuosavybės tarnybos (EUIPO) pirmosios apeliacinės tarybos sprendimą (byla R 1149/2021-1).
Rezoliucinė dalis
Atmesti ieškinį.
Pinar Kuruyemiş Gida Ve Ihtiyaç Maddeleri Sanayi Ticaret AŞ padengia savo, taip pat Europos Sąjungos intelektinės nuosavybės tarnybos (EUIPO) ir Yadex International GmbH patirtas bylinėjimosi Bendrajame Teisme išlaidas.
____________
1 OL C 198, 2022 5 16.